b"\n_START_ARTICLE_\nJos\xc3\xa9 Ernesto Sosa\n_START_SECTION_\nInicis\n_START_PARAGRAPH_\nVa comen\xc3\xa7ar a jugar en les categories inferiors del Club Atl\xc3\xa9tico Carcara\xc3\xb1\xc3\xa1. Despr\xc3\xa9s va passar a Estudiantes de La Plata, equip on va debutar professionalment i on va guanyar el Torneo Apertura 2006, torneig en qu\xc3\xa8 va marcar el primer dels dos gols de la final contra Boca Juniors.\n_START_SECTION_\nBayern M\xc3\xbcnchen\n_START_PARAGRAPH_\nEl 28 de febrer de 2007 es va concretar el seu fitxatge pel Bayern M\xc3\xbcnchen, encara que va continuar a l'equip de La Plata fins a la finalitzaci\xc3\xb3 del Torneig Clausura 2007. El cost del fitxatge va ser de 8 milions de d\xc3\xb2lars._NEWLINE_A finals del 2009 va ser cedit, novament, a Estudiantes, per a disputar la Copa Mundial de Clubs 2009. La FIFA, per\xc3\xb2, va rebutjar la sol\xc2\xb7licitud i va prohibir-li participar-hi. La directiva tamb\xc3\xa9 va realitzar gestions davant del TAS per reconsiderar la resoluci\xc3\xb3, argumentant la necessitat de treballar del jugador, ja que en el moment de la contractaci\xc3\xb3 no tenia fitxa amb el Bayern. Despr\xc3\xa9s es va incorporar a Estudiantes per a jugar durant el primer semestre del 2010. Quan va acabar la temporada 2009-10 va tornar al club alemany, on arribaria a disputar la Supercopa alemanya abans de ser traspassat a l'SCC Napoli itali\xc3\xa0, equip amb qui sign\xc3\xa0 un contracte de quatre anys.\n_START_SECTION_\nSSC Napoli\n_START_PARAGRAPH_\nEl seu rendiment amb l'equip itali\xc3\xa0 no va ser l'esperat, aix\xc3\xad, al final de la temporada 2010-2011 va ser traspassat al Metalist Kh\xc3\xa0rkiv.\n_START_SECTION_\nMetalist Kh\xc3\xa0rkiv\n_START_PARAGRAPH_\nAmb l'equip ucra\xc3\xafn\xc3\xa8s va jugar a un bon nivell. Va estar a l'equip fins a finals del 2013, quan va marxar cedit a l'Atl\xc3\xa9tico de Madrid. La seua cessi\xc3\xb3 es degu\xc3\xa9 a la voluntat del futbolista de jugar el Mundial del 2014, ja que aix\xc3\xad podia disposar de minuts en una lliga competitiva. A m\xc3\xa9s, a l'Atl\xc3\xa9tico, coincidiria amb un vell conegut, Simeone, qui ja l'havia entrenat amb Estudiantes.\n_START_SECTION_\nAtl\xc3\xa9tico de Madrid\n_START_PARAGRAPH_\nVa debutar amb l'equip colchonero a la Copa del Rei contra el Val\xc3\xa8ncia CF. Amb l'equip madrileny va aconseguir el t\xc3\xadtol de Lliga al Camp Nou, malgrat tot a final de temporada va tornar al seu club d'origen.\n_START_SECTION_\nBe\xc5\x9fikta\xc5\x9f JK\n_START_PARAGRAPH_\nL'1 de setembre es va anunciar el seu fitxatge per l'equip turc, que va pagar 2 milions de \xe2\x82\xac pel jugador argent\xc3\xad.\n_START_SECTION_\nSelecci\xc3\xb3 nacional\n_START_PARAGRAPH_\nVa jugar en les categories inferiors de la selecci\xc3\xb3 argentina, amb qui va guanyar la medalla d'or a les Olimp\xc3\xadades del 2014. El seu debut amb l'absoluta va ser el 9 de mar\xc3\xa7 del 2005, va ser contra la selecci\xc3\xb3 mexicana."